CELEX: 31996R0510
Language: et
Date: 1996-03-22 00:00:00
Title: Komisjoni määrus (EÜ) nr 510/96, 22. märts 1996, teatavate kaupade klassifitseerimise kohta koondnomenklatuuris

Tähtis õiguslik teade

|

31996R0510

Euroopa Liidu Teataja L 076 , 26/03/1996 Lk 0007 - 0008

		Komisjoni määrus (EÜ) nr 510/96,22. märts 1996,teatavate kaupade klassifitseerimise kohta koondnomenklatuurisEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 334/96, [2] eriti selle artiklit 9,ning arvestades, et:nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;on asjakohane, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemiga ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,ON VASTU VÕTNUD KÄESOLEVA MÄÄRUSE:Artikkel 1Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.Artikkel 2Lisas olevas tabelis näidatud toote klassifitseerimine ei mõjuta nõukogu määruse (EÜ) nr 3021/95 [4] kohaldamist.Artikkel 3Järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib nõukogu 12. oktoobri 1992. aasta määruse (EMÜ) nr 2913/92 artikli 12 lõike 6 kohaselt veel 60 päeva jooksul tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta enam käesolevale määrusele.Artikkel 4Käesolev määrus jõustub 21. päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 22. märts 1996Komisjoni nimelkomisjoni liigeMario Monti[1] EÜT L 256, 7.9.1987, lk 1.[2] EÜT L 49, 28.2.1996, lk 1.[3] EÜT L 302, 19.10.1992, lk 1.[4] EÜT L 318, 30.12.1995, lk 1.--------------------------------------------------LISAKauba kirjeldus | Klassifikatsioon (CN-kood) | Põhjendus |(1) | (2) | (3) |Akrüülkiust varras kaaluga üle 150 g/m2 ja pikkusega kuni 50 cm. Varras koosneb väga peentest paralleelselt üksteise kõrvale asetatud kiududest, mis on kummiga aglomereeritud ja ahjus kuumutamisega silindrikujuliseks kõvastatud. Saadud silindriline varras lõigatakse sobiva pikkusega juppideks ja töödeldakse masinal markersulepea otsteks. | 56039490 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 5603, 560394 ja 56039490 sõnastusega. |--------------------------------------------------